b'\n_START_ARTICLE_\nPorvoon vaakuna\n_START_PARAGRAPH_\nPorvoon vaakuna on Porvoon kaupungin tunnus. Vaakunan aihe perustuu kaupungin keskiaikaiseen sinettiin, jonka aihe on tulkittu tulusraudaksi tai C-kirjaimeksi (lat. castrum = ruots. borg)._NEWLINE_Vaakunan selitys kuuluu \xe2\x80\x9dsinisess\xc3\xa4 kent\xc3\xa4ss\xc3\xa4 hopeinen, tulusraudanmuotoinen C-kirjain.\xe2\x80\x9d Vaakunan on piirt\xc3\xa4nyt uudelleen Gustaf von Numers, ja Porvoon kaupunginvaltuusto hyv\xc3\xa4ksyi sen kokouksessaan 23. maaliskuuta 1960. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 1. kes\xc3\xa4kuuta samana vuonna.'